د افغانی سرې میاشتې د لغمان نماینده ګۍ ریاست کې د مۍ اتمه د سرې میاشتې او سره صلیب نړیواله ورځ د یوې غونډې په ترڅ کې ولمانځل شوه. نن ورځ یکشنبه د روان ۱۴۴۴ سپوږمیز کال د شوال میاشتې ۲۳ مه چې د ۱۴۰۲ لمریز کال د ثور د میاشتې له ۲۴ مې نیټې سره سمون خوری. د افغانی سرې میاشتې د لغمان نماینده ګۍ ریاست کې د مۍ اتمه چې د سرې میاشتې او سره صلیب نړیواله ورځ ده د یوې غونډې په ترڅ کې ولمانځل شوه غونډه د قرآنکریم په مبارکو آیتونو سره پیل شوه ورپسې د لغمان نماینده ګۍ رئیس مولوی ولی الله (وقار) میلمنو ته ښه راغلاست وویل او د افغانی سرې میاشتې هویت او په روانو فعالیتونو باندې خبرې وکړې او بیا د لغمان ولایت مرستیال والی مولوی سعید احمد (بنوری) د مۍ د اتمې په اړه د افغانستان د اسلامی امارت د رئیس الوزرا ښاغلی ملا محمد حسن (اخند) حمایوی پیغام د غونډې ګډونوالو ته وړاندې کړ او بیا د افغانی سرې میاشتې د رضاکارانو له ترانه زمزمه شوه ورپسې د لغمان سرې نماینده ګۍ د نشراتو مدیر عصمت الله (مبارز) له لوری د مۍ د اتمې په اړه د افغانی سرې میاشتې د سرپرست عمومی رئیس الحاج مولوی مطیع الحق (خالص) پیغام د غونډې ګډونوالو ته وړاندې کړ او بیا د لغمان ولایت د امنې قومندانۍ معاون مولوی محمد قیس له لوری اختتامیه دعا ولوستل شوه او غونډه پای ته ورسیده.